48. ΒΑΣΙΛΙΚΟΝ ΔΙΑΤΑΓΜΑ της 21 Οκτ./2 Νοεμ. 1968 (ΦΕΚ Δ΄ 208) Περί εξαιρέσεως της υπό των διατάξεων του Α.Ν. 395/1968 παρεχομένης προσαυξήσεως του ύψους των οικοδομών εις περιοχάς της Θεσσαλονίκης. Έχοντες υπ’ όψιν την παρ. 6 του άρθρ. 1 του Α.Ν. 395/1968 «περί ύψους των οικοδομών και του συστήματος της ελευθέρας δομήσεως (ΦΕΚ 95 Α΄), τον Α.Ν. 314/1968 «περί παροχής, εις τον Υπουργόν Βορείου Ελλάδος και τους Νομάρχας αρμοδιότητος επί θεμάτων εγκρίσεως, επεκτάσεως ή τροποποιήσεως σχεδίων πόλεων και κωμών» (ΦΕΚ 47 Α΄/1968) και ιδόντες την υπ’ αριθ. 274/1968 γνωμοδότησιν του Περιφερειακού Συμβουλίου Δημοσίων Έργων VIIης Περιφερείας (Θεσσαλονίκης), ως και την υπ’ αριθ. 680/1968 γνωμοδότησιν του Συμβουλίου της Επικρατείας, προτάσει του Ημετέρου Υπουργού Βορείου Ελλάδος, απεφασίσαμεν και διατάσσομεν: Άρθρ.1.-Εξαιρούνται της υπό των διατάξεων της παρ. 1 του άρθρ. 1 του Α.Ν. 395/1968 «περί ύψους οικοδομών και του συστήματος της ελευθέρας δομήσεως», προσαυξήσεως του συντελεστού δομήσεως των οικοπέδων, αι κάτωθι περιοχαί της Θεσσαλονίκης: 1.α)Το άνω τμήμα της πόλεως Θεσσαλονίκης. β)Οι συνοικισμοί, Επταπυργίου, Καλλιθέας, 40 Εκκλησιών, Παναγή Τσαλδάρη, Ευαγγελιστρίας, του Δήμου Θεσσαλονίκης. γ)Ο λοφίσκος Τούμπας του Δήμου Θεσσαλονίκης. δ)Τμήμα της περιοχής Ν. Ελβετίας του Δήμου Θεσσαλονίκης. ε)Τμήμα του Δήμου Συκεών και ο Συνοικισμός Ρεντζίκη αυτού. ς)Τμήμα της Κοινότητος Αγίου Παύλου. ζ)Τμήμα του Δήμου Καλαμαριάς, ως αι περιοχαί αύται εμφαίνονται περικλειόμεναι δια κυανής γραμμής, εις το, υπό του Διευθυντού της VIIης Περιφερειακής Διευθύνσεως Δημοσίων Έργων (Θεσσαλονίκης), τεθεωρημένον δια της υπ’ αριθ. 26516/1968 πράξεως αυτού, σχετικόν πρωτότυπον διάγραμμα υπό κλίμακα 1:10.000, ούτινος συνοπτικόν αντίτυπον δημοσιεύεται κατωτέρω. 2.Τα προάστια ή τμήματα αυτών τα κείμενα μεταξύ της παραλίας και της οδού Θεσσαλονίκης-Μηχανιώνας ήτοι, αι Κοινότητες Αγίας Τριάδος και Νέων Επιβατών και τμήμα της Κοινότητος Περαίας, ως ταύτα εμφαίνονται περικλειόμενα δια κυανής γραμμής εις το, υπό του Διευθυντού της VIIης Περιφερειακής Διευθύνσεως Δημοσίων Έργων (Θεσσαλονίκης), τεθεωρημένον δια της υπ’ αριθ. 26516/1968 πράξεως αυτού, σχετικόν πρωτότυπον διάγραμμα υπό κλίμακα 1:20.000 ούτινος συνοπτικόν αντίτυπον δημοσιεύεται κατωτέρω. 3.Αι Κοινότητες, Ωραιοκάστρου μετά του Συνοικισμού Γαλήνη αυτού, Πανοράματος, Νέας Μηχανιώνας, Ασπροβάλτας, Σταυρού, Τριλόφου, Ασβεστοχωρίου και Εξοχής. 4.Αι περιοχαί αι εμπίπτουσαι εις τους Δχ και Ζχ τομείς υψών Θεσσαλονίκης, αίτινες βάσει των διατάξεων των παρ. 3 και 4 του άρθρ. 1 του από 3.9.1956 Β.Δ/τος «περί ύψους οικοδομών και μεγίστου αριθμού ορόφων εν Θεσσαλονίκη (ΦΕΚ 206 Α΄), ως αύται ετροποποιήθησαν δια της παρ. 2 του άρθρ. 1 του από 21.10.1961 Β.Δ./τος (ΦΕΚ 130 Δ΄) και δια του άρθρ. 1 του από 14.8.1961 Β.Δ/τος «ΦΕΚ 96 Δ΄) αντιστοίχως, οικοδομούνται με μείζονα αριθμόν ορόφων, λόγω γειτνιάσεως αυτών προς περιβάλλοντα τομέα μείζονος αριθμού ορόφων. Άρθρ.2.-Δια τας περιοχάς, αίτινες εμπίπτουσιν εις τους τομείς υψών Ζχ και Δχ, τας εξαιρουμένας όμως της προσαυξήσεως του συντελεστού δομήσεως των οικοπέδων, συμφώνως τω άρθρ. 1 του παρόντος, αι διατάξεις των παρ. 3 και 4 του άρθρ. 1 του από 3.9.1956 Β.Δ/τος «περί ύψους οικοδομών και μεγίστου αριθμού ορόφων εν Θεσσαλονίκη (ΦΕΚ 206 Α΄), ως αύται ετροποποιήθησαν μεταγενεστέρως, έχουσιν εφαρμογήν μόνον ως προς τους τομείς προς ους καθορίζεται η γειτνίασις δια του ως άνω Β.Δ/τος και ουχί με τους τυχόν πλασματικώς εξομοιουμένους κατ’ εφαρμογήν των διατάξεων του Α.Ν. 395/1968. Εις τον αυτόν Υπουργόν Βορείου Ελλάδος, ανατίθεμεν την δημοσίευσιν και εκτέλεσιν του παρόντος Δ/τος. (Ακολουθούν συνοπτικά αντίτυπα διαγραμμάτων).